पाएं अपने शहर की ताज़ा ख़बरें और फ्री ई-पेपरडाउनलोड करें
शहर में लगातार हो रही मौतों के बाद लोगों का सब्र जवाब देने लगा है। इस कारण अपना गुस्सा अस्पताल और डॉक्टरों पर निकाल रहे हैँ। भंवरकुआं थाना क्षेत्र में शनिवार को निजी अस्पताल में मरीज के मौत के बाद हंगामा हो गया। परिवार वालों ने अस्पताल में तोड़फोड कर दी। पत्थर फेंके, जिससे डॉक्टर और कर्मचारी घायल हो गए। एम्बुलेंस में भी तोड़फोड़ की। पुलिस ने मामले में जांच शुरू की है।
भंवर कुआं थाना क्षेत्र के गुर्जर अस्पताल में राजकुमार चाकरे नामक कोविड होने के चलते देर शाम भर्ती किया गया था। यहां मरीज की हालत बिगड़ती गई। उसकी अलसुबह मौत हो गई। मौत के बाद आक्रोशित परिजनों ने अस्पताल में जमकर पत्थरबाजी की। इससे अस्पताल कर्मचारियों को चोट आई। अस्पताल के कांच भी टूट गए। वहीं, बाहर खड़ी एंबुलेंस में भी तोड़फोड़ की गई है। सूचना के बाद पुलिस ने मृतक के परिजनों के खिलाफ शिकायती आवेदन पर जांच शुरू की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn